התוכנית "תיק תקשורת" מה-19.3.2009: עמנואל רוזן על האשמת התקשורת בכישלון החזרת גלעד שליט | על תפקיד התקשורת בכישלון המו"מ להשבת גלעד שליט | על סיקור פרשת קצב | ועמנואל רוזן על סירובו של הרמטכ"ל גבי אשכנזי להתראיין לתקשורת הישראלית
 עמנואל רוזן על האשמת התקשורת בכישלון החזרת גלעד שליט.  עמנואל רוזן משוחח עם רוני דניאל, הפרשן לענייני צבא של חדשות ערוץ 2, תא"ל (מיל) חזי משיטה, ראש מטה המאבק להשבת גלעד שליט, ומיקי רוזנטל, איש חדשות ערוץ 10, על תפקידה של התקשורת בסיקור המשא ומתן להשבת החייל השבוי גלעד שליט. מה מידת אשמת התקשורת בכישלון המשא ומתן עם חמאס? האם היה על התקשורת לסקר את העניין באופן שונה? האם התקשורת נפלה בפח שטמן לה ראש הממשלה? ומי יזם את שער "מעריב" בו הוצג מכתב שנכתב, כביכול, על ידי שליט?  עמנואל רוזן משוחח עם קלמן ליבסקינד, כתב "מעריב", ועם ברוך קרא, הכתב לענייני משפט של חדשות ערוץ 10 על הסיקור התקשורתי שניתן לפרשת משה קצב. האם התקשורת תיחקרה כראוי את ההאשמות שהועלו נגד נשיא המדינה? האם על עיתונאי המסקר חקירה שכזו להיפגש עם כל הצדדים או להסתמך על חומרי החקירה בלבד? מדוע לא נלחמת התקשורת להסרת צו איסור הפרסום מהמסמך שהגיש היועץ המשפטי לממשלה מני מזוז לבג"ץ במסגרת הדיונים על עסקת הטיעון? והאם נתנה התקשורת יחס ראוי לנאום האחרון שנשא קצב?  עמנואל רוזן על סירובו של הרמטכ"ל גבי אשכנזי להתראיין לתקשורת הישראלית.